CELEX: C2006/326/76
Language: lt
Date: 2006-12-30 00:00:00
Title: Byla C-444/06 2006 m. spalio 26 d. pareikštas ieškinys byloje Europos Bendrijų Komisija prieš Ispanijos Karalystę

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/36
            
         2006 m. spalio 26 d. pareikštas ieškinys byloje Europos Bendrijų Komisija prieš Ispanijos Karalystę
   
   (Byla C-444/06)
   (2006/C 326/76)
   Proceso kalba: ispanų
   Šalys
   
      Ieškovė: Europos Bendrijų Komisija, atstovaujama X. Lewis, advokatų C. Fernandez Vicién ir I. Moreno-Tapia Rivas
   
      Atsakovė: Ispanijos Karalystė
   Ieškovės reikalavimai
   
               —
            
            
               Pripažinti, kad nenustačiusi imperatyvaus termino, per kurį perkančioji organizacija visiems konkurso dalyviams turi pranešti apie sprendimą dėl konkurso, nenustačiusi imperatyvaus termino tarp sprendimo sudaryti sutartį bei jos sudarymo ir leidusi, kad panaikinta sutartis ir toliau turėtų teisines pasekmes, Ispanijos Karalystė neįvykdė įsipareigojimų pagal 1989 m. gruodžio 21 d. Tarybos direktyvos 89/655/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo (1) 2 straipsnio 1 dalies a ir b punktus.
            
         
               —
            
            
               Priteisti iš Ispanijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Komisija mano, kad Ispanijos teisės aktai, susiję su skundais viešųjų pirkimų sutarčių srityje, neatitinka Direktyvos 89/665 atsižvelgiant į Teisingumo Teismo pateiktą išaiškinimą 1999 m. spalio 28 d. sprendime Alcatel Austria ir kt., C-81/98, Rink. p. I-7671.
   Konkrečiai kalbant, Ispanijos teisės aktai:
   Nenumato imperatyvaus termino, per kurį perkančioji organizacija visiems konkurso dalyviams turi pranešti apie sprendimą dėl konkurso;
   Nenumato imperatyvaus termino tarp sprendimo sudaryti sutartį ir jos sudarymo;
   Leidžia, kad panaikinta sutartis ir toliau turėtų teisines pasekmes.
   
      (1)  OL L 395, p. 33.